
Comisia pentru Buget,

Finanţe şi Bănci
Bucureşti,  10.12.2013   

Nr. 4c-2/640/18.11.2013
PLx.505 /2013
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra propunerii legislative privind modificarea Legii nr.273 din 29 iunie 2006 privind finanțele publice locale,                 trimis spre dezbatere în fond, cu adresa nr. PL-x 505/18  noiembrie  2013, înregistrat sub nr. 4c-2/640/18.11.2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor  ordinare.
PREŞEDINTE
Gheorghe DRAGOMIR
Parlamentul  României

finanțe și bănci

                       Nr. 4c-2/640/18.11.2013
                      PL-x 505/2013

                                                                                               PL-X  53


RAPORT 
asupra propunerii legislative privind modificarea

 Legii nr.273 din 29 iunie 2006 privind finanțele publice locale
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, cu propunerea legislativă privind  modificarea  Legii nr.273 din 29 iunie 2006 privind finanțele publice locale, trimisă cu adresa nr. PL-x 505 din          18 noiembrie 2013, înregistrată sub nr. 4c-2/640/18.11.2013.

Conform prevederilor art. 75 alin. (1) și (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă a fost respinsă de Senat în ședința din 11 noiembrie 2013,  în calitate de primă Cameră sesizată.
Consiliul Legislativ, prin avizul nr.706 din 10.09.2013, a avizat favorabil propunerea legislativă, cu observații și propuneri.
Guvernul nu susține adoptarea acestei inițiative legislative, prin adresa nr.1876/DPSG din 11.10.2013
Prezenta propunere legislativă are ca obiect de reglementare adăugarea a două alineate după alin. (3) al art.33 din Legea nr.273/2006 privind finanţele publice locale, cu modificările şi completările ulterioare, prin care ar urma ca 50% din valoarea taxei pentru activitatea de prospecţiune, explorare şi exploatare a resurselor minerale să fie plătită către bugetul autorităţilor locale, iar restul de 50% către bugetul de stat, respectiv 25% din valoarea redevenţei miniere să fie plătită către bugetul autorităţilor locale, iar restul de 75% la bugetul de stat.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat propunerea legislativă menţionată mai sus, în şedinţa din 9 decembrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri  29 deputaţi.
La dezbaterea acestei inițiative legislative, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul  Enache Jiru– secretar de stat la Ministerul Finanţelor Publice.

În urma examinării propunerii legislative și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare, respingerea propunerii legislative privind modificarea Legii nr.273 din 29 iunie 2006 privind finanțele publice locale, deoarece resursele minerale utile fac obiectul exclusiv al proprietății publice și aparțin statului român. Menţionăm că problematica redevenţelor miniere şi petroliere constituie obiectul lucrărilor unei comisii interministeriale în vederea analizării nivelului redevenţelor şi a modului de repartizare a acestora.
În raport cu obiectul şi conţinutul său, iniţiativa legislativă face parte din categoria legilor ordinare.
                       PREŞEDINTE                                                SECRETAR                     

                Gheorghe DRAGOMIR                                   Mihai-Aurel DONŢU
Consilier parlamentar,
 Luminița Ana Ghiorghiu

